
SUMMARIUM: Sociologica familiae consiđeratio potissimiun munua habec inter sociologismum 
necnon indlvidualismum aequilibrium tenu«. Vel ipsa familiae stniciura elementum »sociale« includit. 
Et hoc auctor huius attlculi exordiiur demonstrare; biologice, phUiologice, ps^chice ac teleologice et 
tnoraliter. Mulci tamen appareni defectus, mulci morbi. Cogita aborlum. cogita divorcia et alia id 
genus. Ouae causae? Non una, sed muUiptea. Dicamua famiUam hodie ex primaria ad se* 
cundariam sociecacem transiise. Haec uaa causa non sufficit. Extant plurimae, sive ex hac sive 
sine hac proflucnies. Ec remedia oportent exCent plura. Dicamus; revcrtendum ad naturam qualem 
auctor naturae Dcus voluit et qualem ad superiorem ordinem evcxil Chrisms. Theologia pastoralis 
quaerit mcdia pascoralia. Omnium primus: contacCus, dialoghus, Et alia multa. Manus mitcenda ad 
aralrum. Sanationi familiae incumbendum. Ouanlo prius — eo melius, Vere opus Del egicur. 


Zar je moguće ne promatrati obitelj kao društvo-zajednicu? Da. Moguće 
jc izgubiti .s vida one spojne elemente unutar same obitelji, elemente koji je 
čine zajednicom. A dogodi se i to da se krivo označe odnosi obitelji prema 
društvima Širih razmjera, npr. prema državi. Crkvi i međunarodnom društvu. 
Neki shvaćaju obitelj autonomno te njene interese promiču egoistički, bez 
osvrta na zajedničko dobro države. Naprotiv, događa se da se u teoriji i u 
praksi život i djelovanje obitelji nekako utopi u životu i djelovanju države. 
U lom slučaju položaj je obitelji inferioran, njezini su odnosi prema širim 
društvima, napose prema državi, nekako servilni. 

Opravdano je, dakle, postavljati pitanje o ispravnom sociološkom shva¬ 
ćanju objtelji. Potrebno je naći ravnotežu između individualizma, 
koji kao da zapostavlja društveni ili socijalni kaiaklcr obitelji, njenu otvore¬ 
nost prema širim društvima — i sociologizma, koji tako pretjeruje 
socijalnost obitelji da joj niječe ona prirodna prava što joj pripadaju prije i 
neovisno o širim društvima, npr. državi. Između ova dva ekstremna gledišta 
mora se naći ekvilibrirani pojam obitelji kao društva — zajednice. 

Kako ćemo naći zlatnu sredinu? Bez sumnje pomoći će nam ona r a- 
cionalna metoda koja računa prije svega na razum i na njegove opće 
kategorije te na njihovoj bazi izrađuje normativnu nauku o obitelji i to 
u ovisnosti o racionalnoj etici. Ovu je metodu primijenio osobito Aristotel 
u svojoj »oikonomiji« tj. nauci o zakonima potrebnim za mudro upravljanje 
kućnom zajednicom.*— Opstoji i empirijska metoda koja predstavlja 
glavni pravac u pozitivističkoj, Comte-ovoj sociologiji te proučava obitelj na 
temelju monografija, historijski, komparativno; služi se statistikom; pomaže 
joj i etnografija i druge pozitivne znanosti. Ta metoda u načelu odbija nor¬ 
mativnu perspektivu, ne brine se za upoznavanje viših uzročnih veza obitelji 
s raznim faktorima koji djeluju na njeno funkcioniranje. Razumljivo je da 
previše insistirati na toj metodi lako dovede do relativizma i pozitivizma.* — 
Pred nama je i teološka metoda. Ova promatra obitelj u teološkoj per¬ 
spektivi. Vodi računa o rezultatima empirijske metode, ali prvotno se bazira 
na prirodnim, strukturalnim zakonima obitelji, te ih promatra u svjetlu ra¬ 
zuma i vjere. U istom svjetlu nalazi i smjernice po kojima bi se eventualno de- 


1. SV. TOMA, in eth. Arlst., izdanje Pirotta 1933, br. 6, 1200. 

2. To su obične socioloSke meCođe. Vidi npr. kod ARMA\ KIVILIJE, l’vođ u soc. Djelo je prevedeno s 
francuskog u Sarajevu 1939, sCr. 102—126. 

tfktno činjenično stanje obitelji moglo barem donekle ispraviti. Lako je uvi¬ 
djeti da ova metoda spaja indukciju s dedukcijom, analizu sa sintezom. Nju 
smatramo najprikladnijom da shvatimo problematiku obitelji suvremeno i u 
cilju apostolata. Ivan XXIII otvara prvu sjednicu II Vat. Sabora U. X 1962. 
i traži da se sav »depositum fidei«, prema tome i objavljena nauka o obitelji, 
na taj način promatra. 

Potrebno je najprije iznijeti kao neku idejnu morfologiju obiteljske so¬ 
cijalnosti da uočimo strukturalne, bitne elemente obitelji kao drustva-zajed- 
nice. Poslije toga ćemo iznijeti obrise neke obiteljske fenomenologije, neke 
zdrave i patološke fenomene na organizmu današnje obitelji. I mi tvrdimo da 
treba obitelj vratiti zdravoj prirodi. Priroda nam je mjerilo istine, sve dok 
Objava ne reče protivno.’ Konačno, kao profilaksa, lako se izvode neke pa¬ 
storalne smjernice. Ovim zadnjim dijelom pitanje izravno ulazi u okvir pa¬ 
storalne sociologije.^ 


UVOD 

Važnost pitanja nameće se po sebi. Socijalna strujanja poslije zad- 
njeg svjetskog rala. napredak tehnike, materijalne brige, duh površnosti itd. 
kao da odvraćaju čovječji duh od proučavanja onih temeljnih, bitnih pitanja 
čovječjeg života. Jedno od tih pitanja predstavlja obitelj. Pitanja o obitelji 
bila su. dana.s su, a biti će i sutra kao najvažnija pitanja za dru.šfveni pore¬ 
dak uopće i za život u Crkvi napose. Crkva se obraća prema obitelji kada se 
radi o pitanjima života djece i njihova odgoja, ali i nacija se obraća prema 
obitelji te prema stabiliteiu i prema snazi obitelji može prosuđivati svoju 
snagu i svoju veličinu.® Svakomu mora biti Jasno da je onakva država kakvom 
,ie čine obitelji i pojedinci koji je sastavljaju, kao što i zdravlje organizma 
ovisi o zdravlju udova koji ga sastavljaju.” 

Od prevelike je važnosti da se pravilno shvate odnosi obitelji prema ši¬ 
rim društvima. Ti su odnosi nužni. Odnosi ovisnosti, međuuzročnosti. Indi¬ 
vidualizam ih kida — totalitarizam prenapinje. Potrebno je da nam zdrav ra¬ 
zum u svjetlu prirodnih i Božjih zakona bude vođom u traženju puteva za 
ozdravljanjem obitelji. Od tih zakona Crkva ne odstupa. Ona koraca uvijek 
naprijed »pro ariš et focis«, te se drži temeljnih pozicija obiteljskog morala, 
iako se često nađe u situaciji đa mora svojim vjernim sinovima reći: »Hoćete 
Ii i vi otići?«, kako je rekao Krist Apostolima kada nijesu mogli shvatiti smi¬ 
sao nekih njegovih riječi (Iv 6, 67). 

Teškoća pak pitanja kao da ide uporedo s njegovom važnošću. Veli¬ 
ke socijalne, strukturne društvene reforme drmaju i unutarnjom strukturom 
obitelji. Možemo promatrati obitelj statički ili u sebi, možemo dinamički u 
njenim manifeslacijama; možemo centrirati pažnju na nju kao prirodnu 
ustanovu u sebi i povezanu s ostalim društvima; može nam se pokazati za¬ 
robljenom od širih društava ili pak zaokupljenom oko briga kako će sačuvati 
svoju golu egzistenciju — uvijek će nam biti teško fiksirati njenu problema- 

3. SV. TOMA: »In omnibus asscrendis s<!qui debemus naturam rerum, praeter ea quae auctoritate divina 
iraduntur. quae $unt supra naturam.« I P. q. 99. a. 1. 

4- Ovo predavanje održano je 12. VIII 1964, u Sloveniji na informativnom TeSaju za pastoralnu sociologiju. 
S. 3. B. MONTINI u Osaervatore Romano. 20—21. IX 1954. 

6- PUO XI u Časti ConnubU dne 31. XII 1930. 

tiku, jer ona predstavlja u sebi nešto kompleksno, što je uz to još podložno u 
znatnoj mjeri nekim promjen'ama, što prolazi i ispred nas bježi. Ovo sjenka- 
nje onoga što je nepromjenljivo i onoga što je nestalno predstavlja osobitu 
teškoću obiteljske problematike. 


I SOCIJALNA STRUKTURA OBITELJI 

Dominantni pojam koji karakterizira obitelj jest pojam koji izriče ono 
»socijalno«. To »socijalno« nalazi se i u društvu i u zajednici. Ipak opstoji 
razlika između društva i zajednice. Društvo se formira u vidu postiza¬ 
vanja nekog cilja; njegovi članovi imaju neku više funkcionalnu ulogu; nji¬ 
hovi .su odnosi više izvanjski. Zajednica, kao što je obitelj, posjeduje 
od prirode određeni cilj, životni cilj; njezini članovi povezani su krvlju; nji¬ 
hov razlog opstanka nije postizavanje nekog prolaznog cilja; odnosi su intim¬ 
ni, rodbinski; jedinstvo je dublje. Dok se društvo drži na okupu prije svega 
na temelju zakona, prava i dužnosti — u obitelji kao zajednici nalazimo onu 
aktivnu, solidarnu, obiteljsku ljubav koja sve ujedinjuje i svemu daje pose¬ 
ban biljeg. 


I. SOCIJALNI ELEMENTI OBITELJI 

a) Biološko gledište. — Stanicu smatramo osnovnim elementom svih or¬ 
ganizama. Ta stanica je u sebi živa i njezin život ovisi o životu drugih sta¬ 
nica u istom organizmu. Njezina plodnost uvjetuje zametak drugih stanica, 
lime i širenje života. To znači da živi organizam posjeduje mnoge, razne ele¬ 
mente, koji su u međuovisnosti, upućeni jedan na drugi. Pomažu se i odma- 
žu. Njihova sloga pogoduje sačuvanju organizma, njihov raspad označuje 
smrt organizma. 

Tradicionalna sociologija zamišljala je obitelj kao osnovnu stanicu ljud¬ 
skog društva.'’ Neki smatraju da treba prekinuti s lim mišljenjem. Bitnu 
komponentu, vrhovnu instancu u socijalnoj strukturi obitelji treba tražiti, 
vele oni, u dinamičkoj vrednosti ljubavi. Ljubav privlači muža da stvara obi¬ 
telj, ljubav privlači ženu da stupa u taj pothvat. Ljubili i biti ljubljen — eto 
socijalne snage, bipolarne i bitne komponenie obitelji. Na njoj, jedino na 
njoj, nastavljaju ti mislioci, može sc izgraditi egzaktna, spiritualistička i sve¬ 
obuhvatna sociologija obitelji. Nije li sv. Pavao počeo svoj ženidbeni ustav 
riječima »muževi ljubite svoje žene« (Ef 5,25)? Zar sv. Augustin nc sin¬ 
tetizira zadnji cilj života u »ljubit ćemo«? 

Nema razloga da se odstupi od analogije ili sličnosti između stanice u or¬ 
ganizmu i obitelji u ljudskom društvu. Ljudsko tijelo sastavljeno je od živih 
stanica. One su povezane intimnim i trajnim odnosima međuovisnosti. Članovi 
jedne obitelji prema obitelji, pojedine obitelji prema državi — ne predstav¬ 
ljaju prosti konglomerat raznih elemenata nego jedinstvenu cjelinu, vezanu 
međuovisno, vezanu zajedničkim životom, suradnjom, moralnim solidariz- 
mom. Ta suradnja i to suživljavanje tiimaČe nam kako se od pokoljenja na 
pokoljenje prenosi dragocjena baština istih ideala, civilizacije i kulture i na 
taj načn učvršćuje kohezija i kontinuitet najdubljih društvenih veza.® 


7. Kolekcija članaka u Morale s«xuelle. Pariš 1953. str. 42S. 

Posve je logično da i obitelj zamislimo kao »matrix«, maticu, početak i 
\iZor svih širih društava. Brojna obitelj sliči oplođenoj stanici. Slična je sta- 
ničju u organizmu. Kao što u jednoj stanici i među stanicama u jednom or¬ 
ganizmu vlada međuovisnost i suradnja — slično u jednoj obitelji kao i izme¬ 
đu obitelji i širih društava, mora vladati međuovisnost i zajednička surad- 
ja. Kao što neplodnošču stanice život zastaje a dekompozicijom stanice 
život prestaje — slično i neplodnošču obitelji život zastaje a dekompozici¬ 
jom obitelji društveni život prestaje. 

Uočimo bilo koji biološki fenomen u obitelji i posvema lako ćemo otkriti 
kako taj fenomen ima svojih reperkusija na šira društva, osobito na državu. 
Neki iznose podatak da je oko 1880. godine trajanje života iznosilo oko 70 go¬ 
dina dok je to trajanje života oko 1930. poraslo na oko 80 godina. Znači da 
je obitelj postala zdravijom, plodnijom, da su socijalne prilike — osobito hi¬ 
gijenske — za nju postale povoljnije. Ta činjenica postaje uzrokom koji će 
imati upliva na sutrašnjicu, tj. posljedica postaje s drugog gledišta uzrokom, 
a sve to po načelu međuuzročnosti. Sve je u životu povezano, život je uvijek 
kao sinteza — rekao bi enfatički Pijo XII. 

Ne niječemo ulogu l jubavi u ženidbi i u obitelji. Dapače. Ona je pokret¬ 
na snaga. 0 njoj ovisi jedinstvo, ustrajnost, ljepota i čar zajedničkog života. 
Razumije se, govorimo o onoj altruislićkoj, razumnoj, kršćanskoj ljubavi. 
Njena pak uloga u obitelji ne spriječava da u obitelji i s biološkog gledišta 
gledamo elemente socijalnosti: međuovisnost raznih elemenata, njiliovu po¬ 
vezanost i mcđuuzročnost za dobro cjeline. 

b) Fizlološko-pslhlčko gledište. — I s ovog gledišta nalazimo osnovne 
socijalne tendencije u obitelji. Kako obitelj nastaje? životnim sjedinjenjem 
muža i žene. Čovjek je po svojoj prirodi socijalno biće, on je jo.š više »ani- 
mal conjugale« — kako bi rekli stari.” Muškarac posjeduje muškarčeve oso¬ 
bine i teži za tim da stvori obitelj — i lako odgovori pozivu budućeg oca — 
žena .sa svojim žeskim osobinama teži za lim da odgovori pozivu buduće 
majke. Priroda provodi svoj plan posredstvom zakona fiziološke i psihičke 
atrakcije, i taj zakon se nalazi u strukturi, u bitnosti jednog i drugog spola. 
Muškarac i žena najprije dokazuju svoju društvenu prirodu osnivanjem obi¬ 
telji, a kada ostvare taj osnovni prirodni poziv, oni će dokazati svoju širu 
socijalnost u drugim društvima, osobito u državi. 

Fenomen socijalnosti blista na svakom koraku života u obitelji. Djeca 
o.sjećaju fiziološko i psihičko nagnuće da budu uz svoje roditelje. Roditelji i 
djeca osjećaju moćnu atrakciju da žive u obitelji kao u nekom toplom gni¬ 
jezdu. kao u tvrđavi koja će ih štititi, kao u oazi mira. I s te strane obitelj 
je socijalno obilježena. Socijalnost je jedinstvo u mnogostrukosti i razno- 
likosti.Jedinstvo suživljenja. Socijalnost obitelji je pluripolama: pojedinaca 
prema obitelji i obitelji prema pojedincima, odnosno prema pojedinim čla¬ 
novima te obitelji. 

Tko naglasuje ulogu ljubavi u obitelji mora i toj ljubavi dati socijalni 
karakter. Muž i žena ne žele samo odgovoriti pozivu ljubavi. Uzmimo npr. 
muža. On želi dokazati i svoje stvaralaštvo, svoju muževnost, duh inicijative. 
Te sile njega projiciraju preko obiteljskog praga, u šira društva. On se želi 
afirmirati. Ako dademo isključiva prednost ljubavi — ona bi svojom blpo- 


8. PIJO XII u govoru 26. VI 19«, 

9, SV. TOMA, In elh. ar., br- 1719—1722. 

larnošću lako mogla zatvoriti muža i ženu u tijesan krug obitelji, izolirati ih 
tako da postanu žrtvama egoizma. 

Zaključak je očit: zakon fiziološko-psihičke atrakcije nosi na sebi očit 
biljeg socijalnosti. On projicira obitelj i preko njenih granica, u šira društva. 
Ni s ovog gledišta nije ispravno zatvarati obitelj u njene uske granice, ego- 
Istički. Ona je određena da se u odnosu prema širim društvima pravilno raz¬ 
vije, da nađe sebe. 

c) Mistorljsko-genetičko gledište. — I Darwin je priznao da je čovjek od 
početka živio u »obiteljskih agregatima«. Iz ovoga bi se mogao izvesti kriv 
zaključak. Istina je da se svaki čovjek osjeća rođenim u nekoj obitelji. Znači 
li to da ono »socijalno« tako čovjeka absorbira te ovaj sav svoj raison d etre 
crpi u toj socijalnosti? Ne predstavlja li pojedinac prije svega vrijednost u 
sebi? Ne posjeduje U obitelj vrijednost u sebi prije nego se proširi 
u šira društva? 

Istina je da se čovjek rađa u obitelji. Zbog toga je obitelj svetija od dr¬ 
žave, rekao bi Pijo XI.'® Međutim, čovjek se rađa s neumrlom dušom, s pri¬ 
rođenim pravima i dužnostima koja stiče kao Član ljudske naravi, prije i 
neovisno od prava obitelji, čovjek se životom i radom uklapa u obitelj ali on 
se lime nc odriče onih prirođenih prava npr. prava na izbor zvanja, na slo¬ 
bodu samoodređenja, na izbor ženidbenog druga i si. 

Historijska Jc činjenica da čovjek živi u obitelji. Obitelj pak je prije 
ostalih, širih društava npr. prije države. Možemo zamisliti čovjeka a da ne 
bude članom širih društava, ali ne možemo ga zamisliti bez obitelji koja ga 
je othranila i odgojila. To sve znači da je obitelj doista socijalno obilježena 
ali da ta socijalnost ne smije biti na štetu njene individualnosti. Prioritet 
obitelji nad ostalim širim društvima jest strukturalna komponenta njene na¬ 
ravi.” Naglasujemo socijalnost ali ne utapamo pojedinca u obitelji niti uta¬ 
pamo obitelj u državu. Moramo spasiti personalizam pojedinca i obitelji a ne 
zanijekati socijalnu orijentaciju i pojedinca i obitelji. 

dl Teleološko gledište. — Zašto se muž i žena životno ujedinjuju? Bez 
sumnje oni u ženidbi nalaze upopunjenje: i ono horizontalno preko životne, 
ženidbene veze i ono vertikalno preko djece. Zbog loga obitelj odgovara du¬ 
binskoj čežnji čovječjeg duha. Tu je socijalnost slabije naglašena, ali nije 
isključena, jer bez obiteljske zajednice nema tog upopunjenja. 

Proširimo pogled. Udruženje muža i žene, stvaranje obitelji ima svoj cilj 
u tome što je ono određeno »in servitium vitae« — u službu života, u službu 
čovječanstva. Obitelj se stvara za sačuvanje vrste, odnosno ljudskog roda. 
Obitelj mora odgajati nov naraštaj, prenositi tekovine kulture i civilizacije 
na potomstvo. Eto nam jasno naglašene socijalne uloge obitelji. Svesti bit¬ 
nost obitelji prvotno na dinamiku »ljubiti i biti ljubljen« znači prebaciti pi¬ 
tanje iz centra na periferiju, suziti socijalni karakter obitelji koja je na 
službu čovječanstva. 

2. SOCIJALNE KARAKTERISTIKE OBITELJI 

Obitelj ćemo još bolje upoznati u njenim karakteristikama. I one če 
nam razjasniti da je obitelj »conununitas«. Stari su taj izraz tumačili etimo- 


10, PIJO XI, kako u biljeSci 6. 

11. Ovaj se prioritet pobliže oznaiuje na drugim mjestima. Mjerilo mu je ostaviti netaknuta prirodna 
prava obitelji. 

ioški kao »plurium unitas« tj. jedinstvo mnogih i »communis muniiio« tj. 
ustanova za zajedničku obranu njenih članova. U svakom slučaju socijalnost 
je i opet naglašena. 

a) Hierarhijsko uređenje. — Ono je od prirode. Tvorac prirode Iraži da 
svako di-uštvo i svaka zajednica moraju imati nekog nosioca vlasti. Vlast i 
podaništvo u obitelji najbolje se izriče kao »ordo amoris« tj. da u obitelji 
mora vladati nadležnost i podložnost — ali kako zahtijeva ljubav. 

Muž je glava tj. posvećen ženi i djeci. Ljubav ga nagoni da živi i radi za 
ženu i djecu, žena jc osjećajno predana, spontana suradnica, svjesna poma- 
pačica muževljeva u životu i u radu obitelji (D 3708). Mjihovi odnosi moraju 
biti prema uzoru ljubavi kojom je Krist ljubio Crkvu (Ef 5,25). 

I ljubav traži neki red: nadrođenost i podređenost. Svi odnosi u obitelji 
očekuju od ljubavi svoj poticaj i svoj uspjeh. Bog je tako htio (Mt 19,6). 
Odnosi roditelja prema djeci, djece prema roditeljima, odnosi domaćina pre¬ 
ma kućnim pomoćnicima ili pomoćnicama reguliraju se ljubavlju, ali tako 
da niti budu bez reda niti prenapeti kao u kaznioni. 

b) Sakralno obilježje. — Davno je Lav Kili naglasio da obitelj osobito 
preko ženidbe posjeduje u sebi nešto sveto, religiozno, ne tako da tu sveto i 
religiozno shvatimo kao slučajno pridošlo nego kao nešto prirođeno.''' Nije 
li poganski Aristotelov um otkrio da upravljanje obitelju mora bili podre¬ 
đeno kreposti, osobito razboritosti?.** 

Pogledajmo kako se Bog pobrinuo da posebnim zakonom sankcionira 
odnose u obitelji. Četvrta zapovijed Dekaloga naređuje kakav mora biti od¬ 
nos djccc prema roditeljima. Krist pak osobitim naglaskom uređuje pravil¬ 
ne odnose između muža i žene (Mt 19,6). Oblači ženidbu u sakramentalno 
ruho (Ef 5,32). Svet je Bog koji ustanovljuje obitelj, sveti su njegovi zakoni 
o obitelji, svet jc život koji obitelj širi. Bog. dakle, nije mogao ostaviti obitelj 
a da ne izreče svoju volju u zakonima koji će obitelj čuvali tako da njeni 
odnosi prema širim društvima budu u skladu s vremenitom i vječnom sre¬ 
ćom svih ljudi. 

c) Sakramentalnost. — Obitelj je po Kristu uzdignuta na rang sakralnih 
institucija u Crkvi. Kristova čovječja narav zasjala je u obitelji, u sjeni čiste 
majčinske ljubavi, pod zaštitom sv. Poočima. Krist je na križu zaručio i krš¬ 
ćansku obitelj i to istim činom kojim je zaručio Crkvu. Obitelj je kao Crkva 
u minijaturi. Barem takva bi morala biti.*^ 

Da obitelj odigra svoju uzvišenu misiju u svijetu ona mora biti pod po¬ 
sebnom Božjom zaštitom i oslonjena na posebnu njegovu pomoć. Koliko so¬ 
cijalnih blagodati od samog pojma stabilnosti obitelji! Obitelj mora biti sta¬ 
bilna institucija kao što je stabilan odnos između Krista i Crkve, kao što su 
stabilne Božje riječi. Obitelj se ne smije rušiti — to je negativna strana sa- 
kramentalnosti, i ona donosi jasne, pozitivne koristi ljudskom društvu. Svv 
članovi obitelji, napose muž i žena, moraju razvijati sakramentalnu milost: 
ne smiju toj milosti stavljati zapreke; moraju razvijati obiteljski život u ra¬ 
du, redu, slozi, ljubavi; dužnost im je da goje mtlosni život praktičnim krš¬ 
ćanskim životom: pozvani su da pametno uklope obitelj u šira društva, oso¬ 
bito u državu i Crkvu. Sam, dakle, pojam sakramentalnost! obitelji jest soci¬ 
jalan pojam, jer ženidba izriče otajstvenu vezu Krista i Crkve. 


12. LAV XIII u Arcanum, 10. II ISSO. 

13. SV. TOMA, In elh. ar., br. 6, 1206, 1539. 

d) Prvenstvo u odnosu prema državi. — Istaknimo svima poznatu isti¬ 
nu: stanica je prije organizma, svako društvo služi sredi svojih člano\'a. Sto 
slijedi? Obitelj mora čuvati svoje ontičko i teleološko prvenstvo u odnosu 
prema državi. Obitelj posjeduje i neka prava prije i neovisno o državi npr. 
pravo sticanja imovine, pravo obiteljskog gospodarenja, pravo i dužnost bri¬ 
ge oko odgoja djece itd. Kada bi se država u ovim pravima substituirala obi¬ 
telji, ogriješila bi se o prirodne zakone, dosljedno i o zakon Tvorca. Poreme¬ 
titi ovaj prirodni red znači uvesti nered i u obitelj i u šire društvo. Pravo 
shvaćena socijalnost obitelji traži da se bezuvjetno ovo prvenstvo obitelji 
poštuje. 

e) Stalnost obitelji. — Obitelj je pozvana da pravilno prenosi život i da 
odgaja potomstvo. Kako če odgovoriti toj svojoj eminentno socijalnoj za¬ 
daći ako ona nije stalna, stabilna ustanova? Nerazrešivost ženidbe je po¬ 
stulat prirodnog zakona, jedan od stupova prave obiteljske socijalnosti. Sto 
najviše pogađa ovu bitnu karakteristiku obitelji? Rastava ženidbe. Ne samo 
rastava ženidbe. Fenomen urbanizacije ili seobe sa sela, industrijalizacije ili 
prijenosa agrarne zemlje u industrijsku, rađa u industriji i si., na svoj način 
uvode u obiteljski život mnoge elemente nestalnosti, time potkopavaju njene 
temelje, onesposobijuju da ona odgovori svojoj socijalnoj misiji. Nestalna 
obitelj — nestalan život, nestalan odgoj itd. 

Iz svega što je rečeno izlazi da je struktura obitelji određena od prirode, 
bolje rečeno; od Tvorca. Obitelj posjeduje svoju narav, zakone svoga opstan¬ 
ka. Tvorac je zamislio obitelj kao prirodnu ustanovu. Obdario je obitelj 
pravima i dužnostima. Sklad između tih prava i dužnosti sačinjava onaj 
pravi individualitet obitelji. Nije, međutim, obitelj određena da živi izolira¬ 
no. Povezana je s drugim obiteljima, s drugim ljudima; usmjerena je prema 
širim društvima. »Socijalno« ne smije uništiti ono šio je zakonito »individu¬ 
alno«. Socijalna orijentacija nc smije lišili obitelj njenih prava koja Je pri¬ 
mila od prirode. 

Odstupati od ove istine, kršiti zakone obiteljske strukture ne mov£ ostati 
bez zlih posljedica. Stvoritelj ne pušta da se njegovi zakoni samovoljno krše 
i izvrću. Bog upravlja svijetom preko prirodnih zakona. I kažnjava pomoću 
Istih zakona. Priroda se osvećuje. Rušiti prirodu znači stvarali uvjete da ista 
priroda poduzme sredstva odmazde. Događa Ii se to i danas? 


II. NEKE PATOLOŠKE POJAVE OBITEUSKOC ORGANIZMA 

»Obitelj je velika poslijeratna bolesnica. Nju još pritišću — počesto na 
tragičan način — kobne posljedice zadnjeg ratnog sukoba.«'^ Te riječi vri¬ 
jede i danas. Tu činjenicu moramo uočiti, jer »vjernost Bogu od nas traži da 
slušamo njegove riječi i kada do nas dopiru iz Sv. Pisma i kada do nas do¬ 
piru preko činjenica.«’* 

Teško je uočiti te negativne pojave i pravilno ih ocijeniti. Premnogo ima 
uzroka o kojima to stanje ovisi. Uvijek je bilo teško nalaziti uzroke činjenica¬ 
ma. Pokušajmo iznijeti neke krive metode. 


14. B, HARING, La lol đu Christ, sv. III, str. 641. 

15. Kako u bilj. 5. 

a) Sociologistički determinizam pripisuje sve negativne pojave u obi¬ 
teljskom organizmu krivnji pređa. To je pretjerano rečeno. Kao da se fatal¬ 
no od defektnih ili zlih roditelja moraju roditi defektna ili zla djeca. Ovdje 
nas zanimaju zakoni nasljeđa zlih sklonosti. Ne znam kako bile te sklonosti 
jake — ipak se mora reći da se ne nasljeđuju gotove mane, te da se svaki 
normalan čovjek može tim sklonostima na mane oduprijeti. Kriminal, dakle, 
maloljetnika prije svega spada na njih kao glavne aktere, iako u tome i ro¬ 
ditelji imaju udjela. Normalan čovjek je gospodar svoje sudbine, sreće i ne¬ 
sreće. 

b) Obitelj koja konstatira da na njenom organizmu ima negativnih ili 
patoloških pojava ne smije preći u resignaciju i pasivizam, Ne, obitelj je po¬ 
zvana da se izgrađuje na nasljeđenim, ekonomskim, socijalnim i drugim ru¬ 
ševinama. Teška je dužnost svake obitelji da se izgrađuje, da se »pročišća¬ 
va«, izdiže, odgaja u moralnom smislu, Jer strasti mogu unesrećiti zauvijek 
njene članove, njenu egzistenciju. 

c) Makar bilo teško — ipak moramo tražiti uzroke, ako želimo nači li¬ 
jekove. Nije dovoljno samo empirički otkrivati patološke pojave te ih regi¬ 
strirati. Pokušajmo poći do izvora. Potrebno je zato psihološkog opažanja, 
poznavanja specifičnih prilika naroda, grada, sela itd. Bez uvida u zbiljsko- 
stanje nema ni govora o otkrivanju uzroka obiteljskih defekata, 

d) U vezi s tim potrebno je naglasiti da nije ispravno šahlonski iznositi 
opise što ih o tome donose spisi o predmetu kod drugih, osobito velikih na¬ 
roda. Mi živimo u određenim i posebnim okolnostima. To .su etničke, geograf¬ 
ske, političke, socijalne prilike. Tuđe prilike možemo proučavati, ali makar 
sva sela bila sela — ne slijedi da je psihologija jednog našeg sela i francu- 
-skog sela jednaka. Tuđe prilike upoznavajmo, svoje pak prilike upozna- 
vajmo da ih uzmognemo liječiti. 

e) Izbjegavajmo .skrajnost naivnih konservativaca koji smatraju da se 
obitelj može efikasno izliječiti ako se propovijedaju istine vjere i morala o 
obitelji te ako se upućuje na posluh Crkvi. To, čini se, odviše miriši po patri- 
jahainom vremenu. Mijenjaju se strukture, prvotno one vanjske a donekle i 
unutarnje. Uvijek novi faktori ulaze u igru i žele oblikovati obiteljski život. 
Tu riječi nije.su dovoljne. Treba računati na načelo primjerenosti. Poziv na 
auktoritet u mnogim je slučajevima deplasiran. Ne smije se doista laj auk- 
toritet zabaciti, ali se na nj ne smije isključivo ni jedino meritorno računati. 

Ako se budemo čuvali ovih krivih puteva uspjet ćemo barem donekle, 
l) velikim pothvatima dobar je i početni uspjeh. Glavno je naći pravi uzrok 
tih negativnih pojava na obiteljskom organizmu. 


1. NEKE POJAVE DEGENERATIVNOG PROCESA 

Mogli bismo jednostavo reći s Pijom XII: degeneracija obitelji danas je 
najočitija u fenomenu moralne dekadencije podignute na sistem slobode. 
Rastače se obiteljski život jer npr. pozitivno, civilno zakonodavstvo unosi u 
svoje paragrafe eugenizam pod raznim oblicima. Obiteljski život često je osi¬ 
romašen ekonomski, moralno i socijalno. Roditelji, pozvani od prirode da 
budu prvi odgojitelji svoje djece, izgledaju kao osuđenici, razbašlinjenici 
svoje roditeljske časti i vlasti.'^ 


17. PITO XII u govoru 20. IX 1W. 

a) Neki manji simptomi te degeneracije. — Napredak medicine unosi 
faktore koji atentiraju na zdravlje obitelji. Uzmimo jedan od najnovijih 
negativno bioloških procesa. To je umjetna oplodnja i tzv. »paradoksalno 
materinstvo«. U tom procesu oplođeno jajašce prenosi se ili transplantira 
iz žene na ženu. Time se zapostavlja plodnost, rastaču se oni prirodni očin- 
sko-materinski odnosi. 

UNESCO saopćuje da je istraživao SAD i neke zemlje Evrope god. 1959. 
Tema je ankete bila ustanoviti da li ženidba i obitelj usrećuju ljude ili ne. 
Statistika je porazna. U SAD i u srednjoj Evropi 60% žena u ženidbi osje¬ 
ća se nesretnima, u Zapadnoj Njemačkoj broj se penje na SP'o. 2ene su ra¬ 
zočarane. nezadovoljne, obeshrabljene.*® 

Još nešto. Netko je rekao da nam ulice pružaju na oko neznatan ali u 
zbilji prevažan simptom zastranjenja civilizacije. Nekoć je žena ekstremno 
bila po^oičena, danas se muškarac pretvara u ženu, žena u muškarca. Rezul¬ 
tat? Muškarac gubi snagu, žena gubi čar. To je degeneracija prirodnih po¬ 
java, zapostavljanje i kršenje prirodnih zakona. 

b) Glavni simptom degeneracije. — Alteracija topline mjeri se stupnje¬ 
vima — alteracija društvenog života mjeri se brojkama rastavljenih ženi- 
daba. Te rastave dokazuju da je osovina obitelji pomaknuta, da je aparat 
stabilnosti pokvaren, da je disgregacija obitelji neminovna. 

Općenito se smatra da se u svijetu rastava ženidaba prema ne-rasfavama 
odnose kao 1:.^, tj. na tri ženidbe otpada jedna rastava.^” Kod pojedinih na¬ 
roda i zemalja stanje jc još gore. 

U Americi pučanstvo se unatrag 70—80 godina udvostručilo, broj ženi¬ 
daba ustrostručio, broj rastava u nekim pokrajinama popeo se na odnos 1:2, 
tj. na dvije ženidbe — jedna rastava. 

U švedskoj rastava ima oko 48—50*/«. U Belgiji općenito rastava ima 
7:100, u gradovima 1:4. Posvuda je očito da veći broj rastava otpada na gra¬ 
dove nego na sela.*' 

Uzmimo jednu godinu u Jugoslaviji. Pri ruci jc god. 1956. Te godine bilo 
Je sklopljenih ženidaba 156.379. Rastava je bilo 19.336, i to: 13.174 radi nesla¬ 
ganja u naravi; 2942 radi preljuba; 22 radi pogibli po život.’^ 

Spomenuto je na početku ovog dijela da eugenizam predstavlja jedan od 
uzroka degeneracije obiteljskog života. Dovoljno se sjetiti neomaltuzianiz- 
ma. Netko je ustvrdio da je moderni život civilnog Zapada gigantski uvećao 
i potencirao sve faktore dizgregacije ženidbene veze te je nastalo zarazno 
centrifugalno strujanje od obitelji na šire društvo, na državu. Minirani su te¬ 
melji. Rasulo je zahvatilo područje duha. morala a i bioloških faktora.*® 


2. NEKI ODRAZI TIH DEGENERATIVNIH POJAVA 

Spomenuti degenerativni proces odrazuje se na razne pojave manjka 
moralnih osjećaja. Siri se panseksualizam. Uzmimo primjer izlaganja van- 
bračne djece. Italija je pretežno katolička zemlja. U godini 1962. bilo je u 


18. VttS, 16, IX 1959, str. II. 

19. M. CLEMENT, Introductlon a la docir. aoc. calb., 1951, str. 74. 

20. L. J. SUENEKS, Amour et maitrlse de «ol, 1939, passim. 

21. VJESNIK od 29. X 1958. 

22. EnciclopadU cattolfca, sv. V stupac 977. 

Italiji 22.000 vanbračne djece.®' Svake godine se u Italiji izlaže 10.000 djece, 
to znači da se svakih 40 minuta izlaže jedno dijete. 

A kako se fenomen rastave ženidaba odrazuje u kriminalitetu maloljet¬ 
nika? Preko 80®/« raspuštenih maloljetnika potječe iz porodica u kojima dje¬ 
ca nijesu imala mogućnosti da osjete roditeljsku toplinu te prožive normalno 
djetinjstvo. Od 582 raspuštene djece u Beogradu je 256 iz nesretnih ženi¬ 
daba; u Sloveniji 19'''n takve djece pripisuje se alkoholizmu roditelja. 23% 
nalazi uzrok u lošem odgoju i krivom postupku roditelja: u BH nalazimo 
da 90®/o raspuštene djece duguje svoju sudbinu većim dijelom slaboj sredini 
n kojoj se djeca odgajaju.-' 

Odraz na religiju nije povoljniji. U Zagrebu nedjeljnim Misama prisus¬ 
tvuje oko 8% vjernika, a statistika o primanju sakramenta je još gora, Po 
selima slika je bolja. Nijesu doista ni svi gradovi na istom stupnju, ali opće¬ 
nito su na nižem stupnju nego sela. 

Odraz na psihu djece i mladosti također je jasan. Tradicije na svim po 
dručjima brišu se iz njihove pameti. Malo se pozna povijest starijih vremena. 
Događa se da se djeca i omladina svojim postupkom revoltiiaju proti ro¬ 
ditelja, proti društv’a koje im omogućuje takvo stanje. Oni osjećaju neku 
glad za Bogom, ali nitko im ga ne otkriva. Laži, provale, neposluh i drugi 
ispadi velikim dijelom okrivljuju roditelje koji su se rastali, napustili odgoj, 
a u tome im pomažu Sira društva. 


.3. UZROCI TIH POJAVA 

Naivno bi bilo misliti da je svim tim pojavama samo jedan uzrok. Tu 
opstoji splet uzroka. I lijekovi bi morali biti mnogostruki kako .su i uzroci 
mnogostruki. Lako je, recimo, iznijeti statistiku samoubojstava. Engleska na 
100,000 stanovnika broji 48 muških i 33 ženske, Amerika 33 m i 10 ž samoubo¬ 
jica, španjolska na 100.000 stanovnika broji 8 m i 3 ž samoubojice, a Irska 
samo 4 na 100.000.*^ Najlakše je reći da države s dubljim katoličkim uvjere¬ 
njem broje najmanje samoubojica, ali vjera nije uvijek odlučujući faktor 
koji zaustavlja tu pojavu. Mnogo uplivaju na taj fenomen razni ekonomski, 
stambeni, obiteljski, ljubavni i drugi faktori. 

Mogli bismo sintetički sakupiti razne uzroke obiteljskih patoloških poja¬ 
va ovako; biološki uzroci: onanizam, neomaltuzianizam; ekonomski: slabe 
plaće, nizak standard života; psihološki; maskulinizacija žene i feminizacija 
muškaraca u životu i u djelovanju: moralni: egoizam, panseksualizam, luksuz; 
socijalni: stambena kriza: politički: zakonska zaštita rastave, abortusa: na¬ 
učni: autonomija i relativizam u moralu, načelo slobode ljubavi itd. 

Svi se ovi uzroci mogu donekle svesti na jedan. Obitelj je doživjela struk¬ 
turne reforme. Historijski i po prirodi obitelj je primarno društvo i 
zajednica. U takvom društvu odnosi su neposredni, suradnja direktna, suživ- 
Ijavanje toplo, veze krvno čvrste. Tako zamišljena obitelj jest odgajalište, 
proiz’ođač. skrbnik, prenosilac kulturnih tekovina. 

Danas ie obitelj prešla u popis sekundarnih društava, izvedenih 
iz primarnih. Upriličuje se poslovnom društvoi, poduzeću, gdje se odnosi re- 


23. Orizzonti od 7. VI 1964, sir. 22. 

guliraju pravima i dužnostima, gdje su veze funkcionalne, poslovne, surad¬ 
nja indirektna, rad specializiran. U takvoj obitelji stabilitet nije garantiran, 
jer zajednički život je slab, sveden na minimum, poslovi se ne ujedinjuju, 
brige vuku svakoga na svoju stranu, obiteljska inicijativa je smanjena itd.’^^ 

Ovaj fenomen odrazuje se osobito u pojavi industrijalizacije i urbani¬ 
zacije- Zamislimo ženu koja provodi veći dio dana u tvornici. Ako ima djece, 
drugi ih joj odgajaju. Nju privlače brige tvornice. Ona se natječe, želi se 
afirmirati u poslu, zaraditi više. Dođe kući umorna. Možda će ostatak vre¬ 
mena provesti u kinu, u spavanju, na šetnji. Što će od nje primili muž, što 
djeca? Nije li to doista »otuđenje« za specifičnu ženinu narav? A stambene i 
ekonomske teškoće? Gdje je ona ravnoteža duha, gdje snaga vjere, morala 
koje bi je držale da ne skrene s puta vjernosti, materinstva i si.? 

Uočimo i fenomen urbanizacije. Seoska obitelj seli u grad. U selu je 
imala znanstva, suživijavala se s mnogima. U građu se nalazi u nekom ano- 
nimatu, heterogenosti, napučenosti, skučenosti sa stanom i vrtom, izložena 
preodgajanju sa strane raznih nesvjesnih odgojnih faktora osobito filma, 
televizije i drugih.®’ 

Sve ove pojave zaodjenute su u ruho nevjere i nemorala. Obitelji se 
emancipiraju. Sve smatraju slobodnim. Emancipiraju se od Boga, od morala, 
tradicije. Gube s vida one spojne snage što su prije držale na okupu i na 
snazi obiteljsku zajednicu. Te veze su pokidane. Organizam obitelji došao 
u krizu , obolio, krenuo prema rasulu. Tako sudi katolički intelektualac u 
svjetlu katoličke društvene i obiteljske nauke. 


III PROFILAKSA — POVRATAK ZDRAVOJ PRIRODI 

Ne znam kako situacija bila teška, kršćanin zna da nc smije nikada po¬ 
sumnjali u pozitivne snage prirode, u pomoć Božju. Pomoći se može i mora. 
Obitelj mora naći sebe. Ozdravljati. Povratiti se zdravoj prirodi. Pogledaj¬ 
mo malo neke od tih pojava što ulijevaju optimizam. 

Iz prirode, tj. od Boga nepre.stano struje sokovi istine i života. Obitelj 
sa sela seli u grad. Međutim, i danas obitelj ostaje rasadištem života, kulom 
obrane novorođenih. I danas čovjek u obitelji nalazi toplinu, ljubav, solidar¬ 
nost. 1 danas obitelj nešto ostavlja potomstvu. Znači da se još uvijek obitelj 
»nalazi«, da i u novim situacijama »sebe otkriva«, da se oslobađa »otuđenja« 
a vraća prirodi. 

Gradska obitelj živi u stalnoj rastresenosti. Da. Pogledajmo malo friži¬ 
dere, veš-masine, radioaparate, televizijske aparate. Sva ta sredstva tehnike 
ponovno muža i ženu vraćaju kući. Preko tih komunikacionih sredstava obi- 
irii stupa u vezu s cijelim svijetom. Pri tome ostaje kući. Zajednički duh obi¬ 
telji izmislio je i zajedničke nedjeljne izlete, šetnie. I gradske obitelji osje¬ 
te istinu da je svugdje dobro ali kući najbolje. Kada članovi obitelji malo 
poodmaknu u godinama više će cijeniti jedinstvo i stabilitet obitelji nego li 
to čine u mlađim godinama, kada strasti diktiraju nazore i postupke. I danas 
se opaža kako ljudi iz centra grada žele sagraditi kućicu, radije na perife¬ 
riji, s malim vrtićem. Oni žele svoj stan. .svoje gnijezdo. Sve je to pozitivno, 
sve to ispunjava nadom, sve to izgrađuje i ozdravlja. 


26- R. SICMOND. Phii. soc-, Rim 1959. str. 192—193. 

27. J. DELCOlIRT, Famllle et clvllisatlon urbaine. Pariš 1960. str. 35 i slijed. 

Vjerujmo u prirodu kao Božje oruđe. Vjerujmo u Providnost. To ne 
znači da pustimo da se sve odvija od sebe. Ne. Mi moramo pomoći da se obi¬ 
telj vrati onoj prirodi; da živi životom koji će najbolje odgovarati zamisli 
Stvoriteljevoj, koji je ustanovio obitelj i pustio da funkcionira pod vod¬ 
stvom prirodnih zakona. 

a) Mora svatko nastojati da pomogne ozdravljenju obitelji. Obitelj je 
kao svetište. Kolijevka djece i nacije. Kolijevka snage i slave nacije. Uvjet 
zdravlja čovječanstva. Želimo li, a to moramo, sreću čovječanstvu? Zar ni- 
jesmo dosta uzaludno radili? Znači da rad mora započeti najprije nastoja¬ 
njem oko ozdravljenja obitelji.*^ Obnavljati je tako da vodimo računa o pro¬ 
mijenjenim socijalnim prilikama npr. o fenomenu industrijalizacije, urba¬ 
nizacije, socijalizacije. Ona mora i u ovim prilikama naći svoje ekonomsko, 
pravno, moralno i religiozno pozvanje.®** Obitelji je potrebito poboljšati eko¬ 
nomske uvjete života, olakotiti joj odgoj djece, omogućiti joj rješavanje 
stambenog pitanja. Može li u svemu tome pridonijeti nešto svaka župa? Zar 
kršćanska »charitas« nije pozvana da se i tu pokaže na djelu? 

b) Posvuda širiti ispravne pojmove o obitelji. Izbjegavati zastrttnjenja. 
Bezkompromisno zastupati ideju o jednoj i nerazrješivoj ženidbi. Isticati 
i ostale ciljeve ženidbe tj. životno upopunjavanje ženidbenih drugova, lju¬ 
bav — ali svi ciljevi ostaju podređeni cilju rađanja i odgajanja djece. Tako 
nas uči priroda. To traže interesi čovječanstva. 

c) I danas je potrebito poštivati vlastitosti obitelji. I danas je potrebito 
hierarhijsko uređenje obitelji. U staroj rimskoj obitelji muž je bio »glava, 
svećenik, sudac«. Ipak se osjećao podložnim višim zakonima. Tako traži na¬ 
rav obitelji. Danas rad muža i žene izvan kuće obojicu nekako izjednačuje, 
čini neovisnim — Što slabi vlastitost onog hierarhijskog uređenja — ali ipak 
uza sve to, i upravo radi toga, otac mora zadržati svoj aukloritet ljubavi, 
žena mora dokazati svoju ulogu suradnice u ljubavi. Tako će obitelj njiho¬ 
vim zajedničkim radom postati ugodnim i toplim boravištem svih njenih 
članova. U kući će vladati red, jer nema reda gdje nema podređcno.sti u slozi 
i ljubavi. 

d) Roditelji se ne mogu odreći službe odgajanja djece. Oni su primili 
prirodno i neotuđivo pravo odgoja. Njih tereti i nez.amjcnljiva dužnost od¬ 
goja. I taj odgoj mora se ostvariti integralno: odgajanik mora postati potpun 
čovjek i potpun kršćanin. 

Potrebno je osobito odbaciti onu krivu ideju i praksu koja zamišlja od¬ 
goj kao neko pitanje tehnike. Odgoj je prije svega pitanje ljubavi, odanosti 
i predanosti roditelja djeci. Koja če tehnika nadomjestiti manjak odgoja 
kod samih roditelja? Koja če tehnika izliječiti rane osamljenosti, egoizma i 
samovolje? Roditeljska intuicija, znanje i umijeće roditelja usklađivati će 
prava obitelji i interese širih društava. 

e) Važno je odrediti pravilan odnos obitelji prema širim društvima, oso¬ 
bito prema državi. Država poštiva prava roditelja, ali u slučaju da su rodi¬ 
telji nesposobni ili nemarni, ona može preuzeti na sebe brigu za djecu. Kada 
pak roditelji mogu odgajati djecu, država im se ne substituira. Možemo reći 
ono osnovno načelo: država je radi obitelji.*" Velika je zabluda ako netko 


28. MONTINI, kako u bilj- 5. 

29. ISTI, ist, mj. 

30. PIJO XII. u govoru 18. IX 1951. 

smatra da država ima pra\’o prodrijeti u svetište obitelji, pisao je davno- 
Lav XIII 

f) Obitelj mora naći mjesto u međunarodnom društvu. Mora se inte¬ 
grirati u živi organizam svijeta. Konkretno: svjetsko zakonodavstvo je pozva¬ 
no da ispunja nedostatke obitelji time da omogući obitelji da ona ispunja 
svoju misiju; da se obitelji ujedine u jedan, jedinstven front, jer tako ujedi¬ 
njene zadržati će i ukrotiti zle snage koje idu za tim da rastoče jedinstvo i 
snagu obitelji; omogućiti da u svakoj državi obitelji dignu svoj glas na obra¬ 
nu svojih prava — ako bi ta prava bila gažena. 

Još nešto. Socijalna misija obitelji ide dalje. Potrebno je širiti obiteljski 
duh na narodnom ili svjetskom području. Sve nacije zajedno moraju biti 
kao jedna obitelj, nasljedovati obitelj u obiteljskoj konvivenciji i međusob¬ 
noj suradnji. Nema pitanja u međunarodnim odnosima a da ne bi primila 
povoljnije rješenje, kada bi ih kompetentni nastojali rješavati iz ove obitelj¬ 
ske perspektive.^'* 

g) Nije manje važno točno odrediti i odnos obitelji prema Crkvi. Crkva ne 
može danas ispuniti svoju misiju prema obitelji ako se poziva na svoja pra¬ 
va, ako nastupa samo auktorilativno i pompozno. Crkva mora danas sebe na¬ 
ći u aktivnoj ljubavi za siromašne i beskućne. Po uzoru one prve Crkve u Je¬ 
ruzalemu. Crkva ne smije ostati pasivnom pred činjenicom da danas život 
baca obitelj u životnu avanturu. Obiteljska prava biti će joj kao svetinja. — 
Razumije se, i obitelj je pozvana da ispunja svoje obaveze prema Crkvi. Cr¬ 
kva ima po prirodi i po Božjem zakonu sva prava duhovnog materinstva. To 
joj treba priznati riječju i djelom. 

Zaključak: konstatira se da u čovjeku nikada ne iščezavaju one prirodne 
sklonosti, oni pravilni i pozitivni osjećaji koji ispravljaju razne krivulje i raz¬ 
na zastranjenja. Velike zalihe dobrih snaga pojavljuju se kao zakoni, kao 
zdravi sokovi, kao »semina boni< — sjemenke dobra. Sve te pozitivne snage 
pod vodstvom Stvoritcljevim oživljuju i ispravljaju bolesne obiteljske orga¬ 
nizme. To su oni vječni osjećaji prema obitelji, osjećaji vjernosti, osjećaji za 
nerazdruživost ženidbenog veza, osjećaji potrebe stabiliteta u obitelji, zado¬ 
voljenja sklonosti prema očinstvu i materinstvu itd. Svi ti osjećaji automatski 
vraćaju obiteljski organizam na ekvilibrij; upućuju sve na onaj strukturalni 
finalitet u prirodi. Oni će obitelj, možda poslije gorkih iskušenja, vratiti 
Bogu. 


IV PASTORALNE SMJERNICE 

Sociološko promatranje obitelji nameće nam neke praktične smjernice. 
Jadan je župnik — jadan svećenik. Predbacuju mu da se ne razumije u obi¬ 
teljska pitanja. Niječu mu da zalazi svojom intervencijom unutar kućnog 
praga. Mora nastupati proti stihije raznih teorija o obitelji i njenim zada¬ 
cima. Kako će se snaći? 

Mora započeti. Dimnjaci kao da su ispružene ruke što vapiju za pomoći. 
Čekaju da pastir dođe k njima. Tko je vidio da izgubljena ovca traži pastira? 
Prirodno je da pastir traži ovcu, po primjeru božanskog Pastira. Da traži du¬ 
še i da ih spasava. 

a) Iz socijalnog proučavanja obitelji mora se crpsti korist. Ne smijemo 
ipak pretjeravati tu korist. Samo sociološko promatranje obitelji ili župe ne 

rješava problematiku obitelji i župe. Obiteljska problematika jest prije sve¬ 
ga moralni problem: pitanje htijenja, volje i njene suradnje s milošću. Sama 
organizacija ne rješava pitanje. Metoda moralnog vrednovanja ima glavnu 
riječ na području moralnih pitanja. Ni medicina, ni psihologija, ni statistika 
ne rješavaju obiteljski problem. Đa?:sra volja i milost rješavaju ga koliko je 
moguće. Statistika i druge metode empirijskoga ili pozitivnog smjera samo 
su izvanjska pomagala, sredstva za orijentaciju, signali. 

b) Treba početi. Bezuslovno. Prvi stadij rada traži da se sagleda bolesno 
stanje obitelji, da se traži gdje je žarište bolesti. Drugi stadij rada traži da 
se sravna to stanje s načelima po kojima se mora liječiti. Treći stadij jest 
stadij tealizacije: izabrati sredstva, metodu, oboružali se pastoralnom razbo- 
ritošću t provoditi smjernice u život prema prilikama mjesta i vremena.** 

Sav ovaj rad kod nas se nalazi u početku. Tako je. Mora se početi s naj¬ 
jednostavnijim. Neka to bude, recimo, sociografija župe, monografija obite¬ 
lji, vjersko stanje u župi — npr. primanje sakramenata i to prema dobi, spo¬ 
lu, staležu. Osim toga mora se uzeti na srce i problem imigracije i emigra¬ 
cije. Taj fenomen igra veliku ulogu u preoblikovanju obitelji i župe, 0 njemu 
se mora voditi računa u današnjem socijalnom strujanju, dosljedno i u socio¬ 
loškom promatranju obitelji. 

c) Kontakt! Kao u doba prvih kršćana. U kontaktu, razgovoru ili dija¬ 
logu otkriva se duša. Neka to bude, ako je moguće, na kućnom ognjištu. 
Župa danas ne smije biti neki sakupni centar, biro, niti činovnička kancelarija 
— ona mora biti misijski centar. Misionari pak nijesu samo župnici i njihovi 
kapelani nego i vjernici i vjernice od kojih župa može očekivati pomoći u 
apostolatu. 

Kontakt mora započeti prije vjenčanja. To su npr, predavanja ili instruk¬ 
cije o ženidbi, obitelji, o pravima i dužnostima ženidbenog staleža. Kontakt 
na svakom mjestu, gdjegod razboritost dopušta. 

Kontakt preko knjiga ili publikacija. Potrebne su knjige lagana sadr¬ 
žaja, jake argumentima. Te knjige moraju biti kao nastavak žive riječi, traj¬ 
ni dijalog između župnika, svećenika i obitelji. I knjige da budu jeftine. Vri- 
jednije su duše nego materijalne gradnje. Nešto se može učiniti. 

Kontakt preko vjernika. Muških i ženskih, mladih i starih. I preko oda¬ 
branih obitelji. Prvi kršćani su se širili, ali ne zaboravimo da su svi bili ap(> 
stoli. župnik i svećenik ne može uvijek doći do pacijenta, tj. do onih koji 
trebaju pomoći. A lijek treba priviti na ranu, treba, možda, rezati. Zato su 
pozvani i svjetovnjaci-vjernici koji će radili prema direktivama župnika i 
svećenika. 

Spomena je vrijedan »Narodni centar obiteljskog pastoralnog rada« u 
Belgiji.*^ Taj centar ima trostruki cilj: doktrinalni, koji se postizava pisa¬ 
njem i širenjem štampe o obiteljskom i ženiđbenom životu; pripravni, tj. 
spremanje kadra predavača i savjetnika koji će održavati kurseve kao pri¬ 
pravu na ženidbu i na stvaranje obitelji: koordinacioni, koji dovodi u sklad 
rad svih faktora ili snaga; suradnja s liječnicima od kojih se očekuje sud s 
s medicinske strane. 

d) Uloga ispovjednika. Ispovjednik bi morao imati pri ruci listiće na 
kojima će biti riješeni neki teži problemi npi. ako mu razboritost bude dik- 

tirala da penitentu sugerira Ogino-Knausovu metodu. Mogle bi se ustanoviti 
Komisije obiteljskog pastorala koje bi izradile te kratke listiće ili spise u do¬ 
govoru s moralistima, liječnicima, psiholozima i vještacima pera. 

e) Bez fiksizma! Razboritost je elastična. Ona ne robuje slovu. Mi uči¬ 
telj ni propovjednik ni pastir du.ša neće uspjeti doprijeti do duša ako po¬ 
stanu obožavatelji slova. Plan se može modificirati. Metoda će u nekim slu¬ 
čajevima tražiti da se postupi proti metode. Negdje učeno — negdje jedno¬ 
stavno; ovdje blago — ondje strogo; sada glasno — drugi put skoro šutke. 
To znači: prema raznim uvijek ispravnim načelima — razborito. 

f) Plan se mora revidirati. Kada taj plan bude gotov treba ga uvijek 
kontrolirati, uspoređivati sa činjenicama. Trajno se opažaju kako novi fak¬ 
tori, novi uzroci ulaze u igru, npr. kako razni uzroci ulaze u motive radi kojih 
kršćani odstupaju od kršćanske prakse. Pastoralni Tečajevi moraju bili kao 
sredstva da se planovi uvijek revidiraju, akomođiraju novim prilikama i no¬ 
vim pojavama. Na taj način izmirivat će se novo i staro, kontinuitet i adap¬ 
tacija, vječno i vremenito, vjernost načelima i obzir prema zahtjevima vre¬ 
mena.”'^ Tečajevi bi se morali držati svake godine. 

g) Treba odbaciti krivu adaptaciju. Neki kršćani i svećenici napuštaju 
pozicije, prepuštaju stado raznim pastirima, recimo; najamnicima. Smatraju 
da se danas ne može uspjeti sa tradicionalnim kršćanskim, obiteljskim mo¬ 
ralom. Krivo je to stanovište. Jest. taj je moral prestrog, ali je i ženidba i 
obiteljski život prije svega neka žrtva. Odricanje je imperativ. Obiteljsko og¬ 
njište ne može se izgraditi bez požrtvovnosti svih članova, bez spremnosti da 
se zaniječe egoizam, samovolja. Kriva bi adaptacija bila npr. kada bi netko 
popuštanjem u pitanjima bračnog onanizma rješavao razna obiteljska pitanja 
i tako mislio da sređuje odnose između ženidbenih drugova. Tako sređivanje 
bilo bi isto što i upropašćavanje ili zavođenje na krivi put. 

h) Potrebno je, konačno, obući obitelj u nadnaravno. Doista, obitelj 
jc obučena u nadnaravno zaslugama Kristovim, ali ova ili ona obitelj, 
ovi ili oni ženidbeni drugovi čekaju da budu supernaturalizirani po¬ 
sredstvom svećenika, ispovjednika, župnika. Članovi obitelji izazivali će 
Božji blagoslov svojim kršćanskim životom. Taj blagoslov odstranit će stri¬ 
jele zla: neslogu, esoizam, mržnju, a pomoći će sticanju vrlina toliko potre¬ 
bitih za obiteljski život kao što su; snošljivost, međusobno pomaganje, pod- 
našanje defekata. Nositi breme jedan drugoga (Gal 6,2) — ostati će uvijek 
kao ključ najboljeg rješenja raznih pitanja neke zajednice ili društva. 

ZAKLJUČAK 

Sv. Pavao piše Korinćanima: »Ne tražim vaš imetak, nego vas«. On želi 
doći k njima. Želi utrošiti sve, utrošiti i sama sebe da osvoji njihove duše 
za Boga (2 Kor 12,14—16). Takva je misao vodilja svih apostolskih ljudi. 
Žrtve smo. Moramo gorili i izgoriti. 

Ne sumnjajmo u pomoć Kristovu. »Ljubljeni, ako nas savjest ne osu¬ 
đuje, imamo sinovsko pouzdanje u Boga. I štogod zamolimo, primamo od 
njega, jer vršimo njegove zapovijedi i činimo što je njemu ugodno« (1 Iv 
3,21—23). Bez sumnje, Kristov i Božji je posao svako nastojanje oko pro¬ 
cvata prave, kršćanske, svete obitelji. 

35. B. HARING kao i ostali morai'sociolozl mnogo insistiraju na (oj siudroj alcomodaciji. 

POSTANAK KRŠĆANSTVA I POVIJEST RELIGIJA 


Dr Stjepan Doppelhammer 


SUMMARIUM; Opiniones quae ortum christianismi ex m>'slerjis orieDlis explicare intendunt bine 
inde puliulare non desinunt. Habes exeii]plum in libro ciii titulus »Svijel i život u legendama« (Zagreb 
1961) seu: >De mundo ac vita in fabulis narraloriis«. in quo eadem canlilena canitur. Auctor vero huius 
articuli ostendere niiitur quam immerilo svneretismus ortum ehristianismi explicare praesmnit. Extemae 
similicudincs inveniri quidem possuni, at cominunis cum cbriatianisrao origo assignari nequjc, Svmbola 
namque reiigiosa similitudinem prae se ferre inveniuniur. at, dum rovsierioruin influžus nonnisi me- 
diatiis, ex civili vita ortum đuciC, symbolorujn religiosorum similitudinem in Ipsa natura rel sitam 
esse dići debet, Nec praelereundae suni quam plurimae discrćpanliae. Christianismus est verus nuntius 
qui historicum valorcm necnoo fiiiem bene determinatum ac publicum habel. Nec comparatio institui 
potest inier personam Chrisli — Deihominis — ac mvslcriorum dcos, Christianismus, liem, non sonere- 
tismum chaoticum sed organicam unitaiem repraesentat, Ecclesia, tandem, contra cultum phoenomeno 
riiin naturallum semper luctavii, unde et feslum Naliviialis cultum solis abolere debuit. 


Među brojne teorije koje su pokušale naravnim putem protumačili po¬ 
stanak kršćanstva spada i teorija sinkretizma. Po njoj kršćanstvo nije origi¬ 
nalna tvorevina. Ono vuče svoje korijenje iz starih religija Bliskog Istoka. 
ProF. Gvačanin nabraja devet sinkretistićkih teorija.* Neki su u kršćanstvu 
nazirali babilonski utjecaj, drugi utjecaj budizma, zatim parsizma, grčke 
Stoac, Aleksandrinaca i Pilona, »gnostičkih Salamonovih oda«, Egipta, man- 
dcizma, kulta rimskih imperatora te helenističkih misterijskih religija. 

Sinkretistička teorija o postanku kršćanstva iznesena jc i u knjizi »Svi¬ 
jet i život u legendama«, koju su napisali Maja Kolman-Rukavina i Dr Olcg 
Mandić.* Knjiga imadc pet poglavlja. Glavno je četvrto: Porijeklo i smisao 
raznih (kršćanskih) svetkovina. Prva tri služe kao uvod. Ponajprije se želi 
osvijetliti sakralno značenje raznih nebeskih i zemaljskih pojava, koje onda 
samo pod drugim vidom nastavljaju živjeti u kršćanstvu. Osobito nam pri¬ 
mitivni narodi daju brojna svjedočanstva o sakralnom značenju: sunca, 
mjeseca, zvijezda i planeta, neba, vode, vatre, zemlje, drveća i bilja, kamenja 
i bilja, kamenja i životinja. Iz trećeg poglavlja vidljivo je da se pisci prikla¬ 
njaju sinkretističkoj teoriji, koja tumači podrijetlo kršćanstva iz misterij¬ 
skih kultova. Ono nosi naslov: Kult plodnosti. Taj jc kult proširen kod jed¬ 
nog dijela primitivnih naroda, kod primitivnih biljogojaca, a prema izla¬ 
ganjima pisaca to je glavni sadržaj misterija u Egiptu. Mezopotamiji, Grč¬ 
koj i Rimu. U tom kultu plodnosti bila bi glavna dodirna točka s kršćan¬ 
stvom. Pri koncu knjige pisci to ovako ukratko sažimaju: »Ovo (Kristova 
muka i uskrsnuće) je tipični primjer za mit o božanstvu vegetacije, rođenom 
od neporočne majke, koji umire u mukama da bi uskrsnuo poslije nekog vre¬ 
mena. To povezivanje s božanstvom vegetacije ostvareno je na dva načina. 
Isus Krist se po predaji rađa kao božansko dijele u doba zimske suneostaje, 
kao i babilonsko dijete —• bog vegetacije Tammuz. On umire u mukama u 
rano proljeće, kao što su u istom razdoblju isto tako u mukama umirali 
fenički, sirijski i frigijski bogovi vegetacije Adonis i Atis«.* Spomenute hije- 
rofanije osobito je stručno obradio poznati povjesničar religija M. Eliade 

u svom djelu koje u njemačkom prijevodu nosi naslov »Die Religione und 
das Heilige«.* 

Peto poglavlje »Legende o postanku i propasti svijeta« bilo je potrebno 
dodati zbog nakane pisaca da naglase kako u kršćanstvu nema baš ničega 
originalnoga. Sve: najveće tajne kršćtinstva (Presv. Trojstvo, sv. Pričest, 
djevičanstvo Bogorodice) pa sve do najmanjih sitnica imaju svoju paralelu 
u starim religijama. Evo npr. što kažu za misno vino; »Vino se u grčkim mo¬ 
tivima također smatralo božanskim napitkom, iako ne u takvoj mjeri kao 
nektar. Na temelju toga vjerovanja kršćanske su crkve povezale vino pri¬ 
česti sa svojim božanstvom Isusom Kristom«.® I brojku četrnaest kod 
•-Križnog Puta« kršćanstvo je preuzelo iz drugih starijih religija (str. 166). 

Četvrto poglavlje puno je takvih paralela sa starim religijama, i to bi 
bili »historijski izvori glavnih kršćanskih svetkovina« (str. 137). Evo, kako 
to izgleda za Božić; »Kršćanska priča o božjem sinu, djetetu Isusu, potječe 
od maloazijskih i grčkih mitova o bogovima vegetacije, koji u određeno do¬ 
ba godine umiru zajedno s vegetacijom da bi uskrsnuli ili se ponovo rodili 
kao malo božansko dijete kad se godišnje doba obnovi na zemlji. Prema to¬ 
me, legenda o rođenju kršćanskog spasitelja Isusa potekla je od azijskih mi¬ 
tova 0 bogu vegetacije, koji kod njih umire ljeti kad sunce spali sve što raste 
iz zemlje, a rađa se s vegetacijom u vrijeme zimske suncostaje oko 21. XII 
kad se u tim krajevima poslije jesenskih kiša povrati zelenilo na zemlju«.'’ 
S glavnom idcjoi'.i blagdana pisci povezuju i sve narodne običaje. Tako za 
božično drvce kažu; »U nordijskim, kao uostalom i u mitovima Grka, Rim¬ 
ljana i naroda Bliskog Istoka, razno zimzeleno drveće simboliziralo je sun¬ 
čanoga boga koji se vječno pomlađuje«.’ Pisci i mnogim praznovjernim na¬ 
rodnim običajima podaju jednaku vrednost. Šibanje na Dan nevine dje¬ 
čice navodi sc kao prastari običaj iz kulta plodnosti kod mnogih naroda, da 
bi se tako pospješio rast ljudi, životinja i bilja (str. 141). Piscima Je inače 
dobro poznata kršćanska terminologija, a za Blagovijest kažu »Blagovi- 
jest ili Bezgrešno začeće djevice Marije« (str. 160). Jednako kod nas je ne¬ 
uobičajen izraz »eleuzinski misteriji«, »Eleuzina« (str. 99), jer grčki original 
glasi »Eleusis«. 

Sadržaj ove knjige daje nam povoda da sinkretističku teoriju o postan¬ 
ku kršćanstva malo promotrimo u svijetlu povijesti religija. 


1. SLIČNOST NIJE DOKAZ ZAJEDNIČKOG PODRIJETLA 

Iz same sličnosti, ako nema drugih indicija, nikada se ne može dokazati 
genetička srodnost. Nitko ne može poreći da je kršćanstvo u religijskom po¬ 
gledu donijelo nešto sasvim novoga. No to novo nije moglo ostati visjeti u 
zraku, nego ga je trebalo obući u prikladno tijelo, jezik i običaje, koje čovjek 
može razumjeti. Kršćanstvo se pojavilo u svijetu koji je prožimala grčko- 
rimska kultura. Ono je došlo u jednu određenu kulturnu sredinu,, koju je 
prožimalo neko »misterijsko ozračje«. Mnogo toga što se moglo smatrati 
kao neposredno preuzimanje iz misterijskih kultova prodrlo je u kršćanstvo 


4. Izd. OtM Miitler. Salzburg 195«, str. 600. 

5, RUKAVINA-MANDIC, n. dj.. sir. 113. 

■6. RUKAVINA-^ANDIC, n. dj-, str. 138. 

7. RUKAVINA—MANDIC, n. dj-, str. 1«1 s. 

iz domaćeg, građanskog života. Lijepo nam to opisuje Klement Aleksandrij- 
ski u poznatoj glavi svoga Protreptikos (XII, 119,i—120,2). On ovako 
nagovara heleniste; »Dođi, ti zaluđeni, ne oslanjajući se na Dionizov štap, ne 
ovjenčan više s bršljanom. Odbaci čeonu traku, odbaci jelenju kožu, uozbilji 
se! Ja ću ti pokazati Logos i misterije Logosove, i ja ću ti ih protumačiti u 
slikama koje su ti poznate. Ovdje je od Boga ljubljeno brdo, 
ne više kao Kithairon pozorište tragedija, nego posvećeno dramama istine ... 
O kako su uistinu sveti ti misteriji, kako je čisto to svijetlo! Svet postajem, 
jer sam posvećen u misterije. Gospodin otkriva svete znakove, jer je on sam 
hijerofant. I s anđelima ćeš ti jednom ple.sali kolo oko nestvorenog i 
nepropadljivog i pravoga jedinoga Boga — i Božji Logos se pridružuje našim 
hvalo.spjevima«.*’ Misterijske slike bile su poznate kršćanima, jer su i Grci 
u svoje misterije uzimali riječi i simbole iz običnog svakodnevnog života. 

Ali sličnost u nekim vjerskim simbolima temelji se i na samoj naravi 
stvari. Čovjek, kao duhovno-Ijelesno biće, i čisto duhovne i-stine zaodijeva 
u riječi, slike i geste. Tako se osobito u području religioznog doživljavanja 
služi određenim simbolima. No vrednosna snaga simbola je neovisna od čo¬ 
vjeka, on je ima sam od svoje naravi. Voda je simbol čišćenja sama po svojoj 
naravi, Zato ti simboli spadaju u prao'ilike svake religioznosti. Dakako, ali 
im .sadržaj može biti sasvim različit. Zato kaže profesor na Papinskom Biblij¬ 
skom Institutu Dr K. Priimm: »Bogata prastara izražajna zaliha u simboli¬ 
ma predstavljala je dapače mnogo spremnoga što je crkva gotovo bez pro¬ 
mjene mogla preuzeti u krug svojih simboličnih ceremonija, s 
kojima jc ona polagano uokvirila bitnost sakramenlainog djelovanja, koju 
je sam Gospodin ustanovio ili je također sama nastojala kršćanski život sim¬ 
bolički posvetiti«.*' 


2. MISTERIJI I KRŠĆANSTVO 

Pod izrazom »misteriji« općenito razumijevamo oblike kulta kojima ima- 
iu pravo oristupa samo naročito posvećeni. Posebice nak taj izraz se primje¬ 
njuje na čitav niz religijskih tvorevina kasne antike, kod kojih se naročitom 
posvetom i tajnim obrednim činima nastojalo postignuti neke posebne du¬ 
hovne blagodati, zapravo neki viši život, neko konačno spasenje. 

Već je klasična Grčka poznavala kultove slične misterijima. Tako prije 
svega Demetrin kult u Eleusisu, zatim Dionizov kult i orfijski misteriji. K ti¬ 
ma domaćim grčkim misteriiima pridošlo je više stranih, istočnjačkih kul¬ 
tova, koji su se proširili po čitavom grčko-rimskom svijetu. 

Najstariji od njih je kult Izide. O Izidinim misterijima obavješćuje nas 
pobliže poglavito rimski pisac Apulej. Jedan mladić, koji se preobratio u ma¬ 
garca i zatim ponovo postao čovjek, u Apulejevim Metamorfozama pripovi¬ 
jeda svoje posvećenje u Izidine misterije. Nakon temeljite pouke koju mu 
je davao mystagog, morao se podvrgnuti nekom krsnom čišćenju te je nakon 
desetodnevnih napornih vježbanja uslijedila prava posveta: 

»Došao sam na granicu mrtvačkog carstva i prestupivši Prozerpinin prag 
te prošavši kroz sve sastojine povratio sam se natrag. Usred noći vidio sam 


8. Cit. po H. Rahner. Grlechl»che Mytben in chriflllcher Deuluse <lzd. Rhein, ZUrich 1957), str. 49 s. 

9. Christus und d>e RelisloneD der Erde (Fr«i\>urg 1956). sv. II., str. 254. 

kako sunce sjaji s jasnim sjajem. Stupio sam pred bogove podzemlja i neba 
i poklonio sam im se licem u lice«.*® Slijedećeg je dana odjeven s dvanaest 
odijela. Tad mu je zapovjeđeno da stupi pred sakupljeno mnoštvo, odjeven 
»olimpskom odjećom«, s bakljom u ruci i s vijencem od palminih listova na 
glavi. Gledaoci su ga pozdravili kao jednoga boga (sunčanoga): na to je 
uslijedila gozba. 

U Maloj Aziji su se razvili Atisovi misteriji- U središtu mita je ljubav 
mladoga Atisa, heroja vegetacije, s velikom majkom, koja utjelovljuje plo¬ 
donosnu snagu prirode, imenom Kvbele. Poslavši joj nevjeran, Atis sam sebe 
kastrira i povodom toga umire. Mrtvi Atis se opet vraća u život i ponovno 
sjedinjuje s gospodaricom prirode. U kultnom prikazivanju mita glavno mje¬ 
sto zauzima žalobna svečanost za Atisom. 

U Siriji mjesto Atisa i Kvbele zauzimaju Adonis i Atargatis, koju su 
Grci preobrazili u Afroditu. Adonisovu smrt oplakivale su žene sirijskog 
grada BybIos svake godine s pomahnitalom žalošću, čak ranjavajući same 
sebe. Konačno je sakriveni lik Adonisa pronađen i prema zemaljskom obi¬ 
čaju sahranjen. On je slijedeće godine u proljeće opet oživio. 

Mitrini mi.steriji očito su iranskog podrijetla te su se u 1. stoljećul 
posl. Kr. na veliko proširili po rimskom carstvu, osobito među vojnicima. 
Stari indo-arijski bog svijetla Mitra održao se u Iranu pokraj Zaratustrine 
reforme, da kasnije kao Mithras postane mitski junak, rođen iz stijene, koji 
hvata i ubija bika iz kojega proističu sve korisne biljke i životinje; zapliće se 
i u borbu s bogom Suncem, koja se svršava izmirenjem i uzdizanjem Milhra- 
sovim u zaprezi boga Sunca u nebo. Mithrasov se kult odvijao u podzemnim 
svetištima, mitrejima; .sa sirane su bila kamena sjedala a sasvim naprijed 
neka vrst oltarne slike s likom Mithrasa kako ubija bika. Pored ubijanja 
bika održavala se neka obredna gozba s kruhom i vodom te neko očišćavanje 
s vodom. 

O nekom stvarnom utjecaju misterija na kršćanstvo nc može biti iit 
govora. Ponajprije već iz nekih općenitih razloga. Tu je prije svega pitanje 
kronologije. K. Priimm,” koga ćemo slijediti kod daljnjih navoda, utvrđuje 
da se pravo cvjetanje misterija ograničuje na vrijeme od 150 do 300 godine 
posl. Kr. Jednako bi bilo pogrešno smatrati da je poganska religija u doba 
rimskih careva već od početka u cjelini bila prožeta jakim misterijskim kul¬ 
tovima. I tu se moraju uzeti velika ograničenja s obzirom na njihovu pro¬ 
stornu i dru.štvenu rasprostranjenost. Tako je npr. Mitrin kult u prvom re¬ 
du bio religija vojnika, i zato su njegova glavna središta mjesta s vojnim gar¬ 
nizonima, što znači područja na državTioj granici i glavni gradovi. Glavninu 
domaćeg provincijskog pučanstva istočnjački su bogovi jedva gdje mogli 
u velikoj mjeri osvojiti, a k tome pravi misteriji tih bogova prema čitavom 
su duhu bili pristupačni samo manjim skupinama. Posebice na području 
Palestine u ukorijenjenoj izraelskoj tradiciji nije opstojala nikakva nutarnja 
otvorenost i pristupačnost za strane religije. Sa strogim monoteizmom, koji 
je kršćanstvo dijelilo sa starozavjetnom religijom, sama po sebi opstojala jc 
brana prema svemu poganskom, i svaka veća Pavlova poslanica daje o tome 
otvoreno svjedočanstvo. 

Ako želimo pitanje odnosa misterijskih kultova i kršćanstva pogledati u 
pojedinostima, tada ponajprije moramo uzeti u obzir ove dvije činjenice: 


10. at. po Ringgren-SlriSm, Die Rellgionen der Volkfr (Siuttsart 1959), str. 377. 

11. N, dj., str. 235—240. 

PrVo. kršćanstvo propovijeda povijesnu vijest. Jedan već 
kroz stoljeća pripravljani Božji zahvat u povijesti je ostvaren. Plan spasenja je 
već objektivno izvršen i čeka samo da se njegova dobra prenesu ljudima. 
Nasuprot toj snažnoj povijesnoj vijesti kršćanske nauke stoji tragički mit s 
umiranjem i uskrisavanjem heroja. Pomoću gnoze on se može uzdići na jed¬ 
nu duhovnu visinu, ali nikad na razinu povijesti. 

Drugo, jedna daljnja općenita oznaka kršćanstva jest njegovo jav¬ 
no određenje. Sv. Pavao to uvijek ponovno ističe (2 Kor 3,12; 4,2). 
a ono se osniva i na samim Isusovim riječima (Mt 10,26s). I u socijalnom 
pogledu prakršćanske zajednice sa svojom jasno izraženom težnjom za osva¬ 
janjem cjelokupnog pučanstva može samo površni promatrač isporediti s 
tajnim misterijskim društvima. 

Kao posebni doprinos misterija kršćanstvu htjelo se pokaz^ati na područ¬ 
ju nauke o spasenju. Tu ponajprije nema nikakve usporedbe između o.sobe 
Bogočovjeka Isusa Krista i misterijskih bogova. Najznačajnije u Kristovu 
otkupiteljskom djelu jest njegova žrtvena nakana. Nasuprot tome nema ni¬ 
kakve mogućnosti da se patnja i umiranje misterijskih heroja shvati kao 
žrtva ili barem u nekom širem smislu na dobrobit čovječanstva upravljeno 
djelovanje. Sto se o njima pripovijeda, .samo su pasivna doživljavanja. 

Još jedno dodirno područje misterija i kršćanstva jesu njihova nadanja 
i obećanja. No i tu su sličnosti samo na prvi pogled. Misteriji obećavaju kao 
najveće eshatološko postignuće putovanje na drugi svijet, koje stvarno pred¬ 
stavlja samo doživljaj unutar ovoga svijeta, i već se za vrijeme posvete pret¬ 
hodno iskušava. Kršćanske nade u drugom svijetu nadilaze svako ljudsko 
poimanje te prethodno doživljavanje prekogrobnog blaženstva u opojnosti 
nekog zano.sa nije neki normalni put spasenja. 

Konačno kršćanski posvetni sakramenti su u svojoj biti izvanredno jed¬ 
nostavni. Jedno pranje, pomazanje s polaganjem ruku, gozba: uživanje Go¬ 
spodnjeg tijela pod prilikama kruha i vina. Moliviranje tih obrednili znako¬ 
va dano je već u samoj nauci kršćanstva. Pranje je po naravi simbol očiš' 
ćenja od grešne krivice, negativne strane spasenja. Jednako je polaganje ru¬ 
ku i pomazanje simbol ojačanja snagom Duha Svetoga. Kršćanska obredna 
gozba u svojoj povezanosti sa žrtvom, koja joj je bitna, jest razumljiva sa¬ 
ma po sebi bez ikakvih stranih utjecaja. Sva tri temeljna sakramenta pripa¬ 
daju već jeruzalemskoj pracrkvi s pretežnom većinom od pokrštenih Židova 
i tako nema mogućnosti za njihovo pogansko podrijetlo. 

Problem mogućnosti sinkretistićkog postanka kršćanstva jest napokon 
jedno pitanje cjeline. Nigdje na poganskoj strani ne susrećemo zajednički 
elemente, koji bi u svojoj cjelini i logičkom jedinstvu sačinjavali kršćan¬ 
sko vjerovanje. S druge strane naučni razvitak starog kršćanstva ne daje 
ni najmanji utisak naplavljivanja uvijek novih ulomaka misli iz punog, ali 
kaotičnog kotla. I najveći čarobnjački majstor svijeta nikad ne bi bio u sta¬ 
nju iz takve mješavine neravnomjernih elemenata, kak\'ii predstavlja pogan¬ 
ski sinkretizam, stvoriti sintezu kršćanstva. Pastor Bertrand ovako govori: 
'>.5to se m'=-ne tiče, moram to reći, ako vjerujem u historijsku realnost Isu¬ 
sovu, to je zato, jer imadem utisak, kad bi imah posla s jednim mitom, 
kad bi imali posla s jednom tvorevinom kolektivne uobrazilje, našli bismo 
te razne elemente koji su prispjeli sa sviju strana, od kojih je svaki, rekli 
bismo, donesen iz jedne sredine primitivne Crkve, našli bismo sve to neiz- 

nirane i usklađene. Sve se to temelji ne na vatri dijalektike, nego na vatri 
itivota, na vatri jedne žive duše, i nosi odlučni biljeg jedne ličnosti«. Na te 
riječi dodaje M. Braun; »Drugim riječima, usprkos njihove različnosti obli¬ 
kom i duhom, evanđelja daju dokaz dubokog organskog jedinstva. To se 
pravilno može protumačiti samo na jedan način, djelatnošću jedne velike 
i snažne ličnosti, veće i snažnije od osobe evanđelista, kojima se ona na¬ 
meće, i koji reproduciraju prema naravi.«’® 


3. BORBA CRKVE PROTIV KULTA PRIRODNIH POJAVA 

Kršćanski blagdani nisu naprosto nastavak poganskih svetkovina nego 
svetkovino imaju sasvim drugi sadržaj, bez poganskog praznovjerja. Ako se 
na poganskim bogoštovnim mjestima ili na dane njihovih svetkovina uvodio 
kršćanski kult, to ne znači da su imali jednako značenje. Christian Caminada 
u svojoj knjizi »Die verzauberten Taler« s podnaslovom »Prehistorijski kul- 
tevi i običaji u staroj Reciji«*® prikazuje borbu crkve protiv poganskih kul¬ 
tova raznih prirodnih pojava. Citirat ćemo neke njegove navode. 

Papa Grgur Veliki piše opatu Melitusu, opatu jednog samostana u En¬ 
gleskoj: »Nakon dugog razmišljanja spoznao sam da je bolje, namjesto da se 
poganska svetišta uništavaju, pretvoriti ih u kršćanske crkve... naime, ne¬ 
moguće je te surove naravi s jednim udarcem očistiti od njihovih zabluda. 
Tko hoće dostići vrh jednog brda, ne penje se u skokovima nego korak po 
korak«.’* A opatu Augustinu, koga godine 596. s tridesetdevet drugova šalje 
u Englesku na obraćenje Engleza, piše s obzirom na poganske hramove: 
»Ali same idole koji su u njima, razmši, blagoslovi vodu, poškropi u tim 
svetištima, podigni oltare, relikvije...«.’® Ostatci poganstva moraju iščez¬ 
nuti, jer kršćanstvo nema s njim ništa zajedničkog. Koncil u Arlesu 542 go¬ 
dine kaže: »Ako na području nekog biskupa nevjernici ili baklje pale ili časte 
drveće, izvore ili kamenje, ako to zanemare iskorijeniti, neka znadu da su 
krivci svetogrđa«.’® 

Millon izvješćuje za područje Bretanje; »Na našim su brdima podignute 
kapele, križevi pokopani ili nasađeni u menhire. Obljubljena mjesta druid- 
skog kulta, izvori i lugovi, vidjeli su kako se njihove tajne i sljeparije brišu 
kršćanskom idejom. Iz svetih izvora postaju zdravi izvori, tim što se u za¬ 
štitni zid stavio kip Majke Božje ili kojeg sveca. Učinilo se još više; nad sa¬ 
mim su izvorima podignuta .svetišta, ma kako teška i nepraktična jedna tak¬ 
va gradnja mogla biti. Primjeri za to su u Bretanji Još mnogobrojniji«.” 

Borba crkve s poganskim kultovima dugo je trajala. Caminada donosi 
ovaj izvještaj: »Kad je biskup iz Bambcrga na .svom mi.sijskom putovanju 
godine 1125. došao u Stettin, našao je da se tamo štuje jedno drvo kraj 
svetoga izvora. Kad je naredio da se drvo uništi, zamolio ga je puk da pošte¬ 
di drvo: oni nisu htjeli vršiti neko idolopoklonstvo, nego ga zadržati poradi 
njegove ljepote i njegove prijatne sjene: ’salvare illam, quam salvari ab illa 


12. Cit- po Gorce-Moriler, Hlitoire g^n^ralc de> rellgfoDs (Pariš 1952), sv. III., str. 121. 

13. Ird- Walier, Olien und Freiburg i. B-, str. 32S. 

14. CAMINADA, n. dj., str. 44. 

15. CAMINADA, n dj,, str. 44. 

16. CAMINADA, n. dj., str. 42. 

17. CAMINADA, n. dj„ str. 22. 

se veile — radije sačuvati drvo, nego se od njega nadali zaštite'...«.’* A. 
trulanski sabor 681. u svom kanonu LXV govori: »Stari običaj, na mlađake 
pred kućama i radionicama podizati lomače, luđački nad njima 
skakati i plesati, zapovijedamo da ubuduće prestane. Tkogod što takva učini 
ako je klerik neka se svrgne, ako li je laik neka se izopći«.’* 

Rukavina-Mandić kažu: »Kršćanska se crkva dugo i uzaludno borila pro¬ 
tiv starih božanstava prirodnih religija. S vremenom je na.šla rješenje, na- 
djenuvši im naprosto imena svojih svetaca i pustivši da ih slave u isto vri¬ 
jeme«.-* To je u nekim slučajevima istina. Ali ne radi se o nekom logičkom 
daljnjem razvoju poganskih ideja, nego o sasvim drugim, bitno različitim 
istinama i nazorima. To nam lijepo osvjetljuje stavljanje blagdana Isusova 
rođenja na dan 25. prosinca. 

U kasnoj antici izbio je snažno kult .sunca. Car Aurelijan nakon pobjede 
nad Palmyrom, kad je uspostavio rimsku vlast nad istokom, podigao je 
suncu golemi hram na Campus Agrippae sa svečanim zborom »Pontifices 
Soliš« i sjajnom svetkovinom koja se otada slavila na dan 25. prosinca kao 
Natalis invieti, jer je tada poslije zimske suneostaje sunce opet dobivalo 
svoju snagu. Crkva je kao usluk tom uzdizanju carskog kulta sunca na dan 
25. pro.-iinca stavila blagdan Isusova rođenja. Kronograt iz 354. godine za 
2.5. prosinac sačuvao je ovu bilješku: 

Vili. Kalendas Januarias Natalis Invieti 

VIII. Kalendas Januarias natus Christus in Betlehem Judeae. — Jedan 
latinski spis iz početka četvrtog stoljeća raspravlja pitanje zim¬ 
ske suneostaje i njezin odnos prema Kristovu rođendanu. Pri koncu sc tu 
kaže o 25. prosinca: »Ali nazivaju (taj dan) i rođendan Nepobjedivoga. Uisti¬ 
nu. tko je tako nepobjediv kao na.š Gospođin, koji je nadvladavši smrt pobi¬ 
jedio? Ili što kažu, da je rođendan sunca: on je sunce pravde, o kojem je 
rekao prorok Malahija; pojavit će se vama, koji sc bojite njegova imena, 
Sunce pravde i spasenje pod krilima njegovim«.*' 

Tako se kršćanstvo borilo s moćnim kultom sunca. Još je sredinom pe¬ 
toga stoljeća papa Leon na Božić morao o lom govoriti svojim vjernicima. 
On kaže da imade ljudi kojima »ta naša svetkovina nije poštovanja vri¬ 
jedna toliko zbog Kristova rođenja nego više radi izlaska novoga sunca«, pa 
nastavlja: »Naime, prije nego stupe u baziliku svetoga apostola Petra koja 
je posvećena jednome živome i pravome Bogu, popnu se na stepenice, koje 
vode na uzvisinu gornjega trga, tamo svoje tijelo okrenu prema izlazećem 
suncu i pognute šije klanjaju se u čast sjajnoga koluta. Mi to žalimo s dubo¬ 
kom boli što to čine djelomice iz zla neznanja, djelomice iz duha poganstva. 
Iako neki kod toga prije štuju Stvoritelja lijepoga svijetla negoli samo svi¬ 
jetlo, ta koje je samo jedan stvor, ipak se moraju daleko držati i od privid- 
nosti jedne takve religiozne službe. Naime, ako netko koji je ostavio kult 
bogova takva nešto nađe kod naših, ne će li on taj običaj kao vrijedni dio 
svoje stare vjere zadržati, tim više što ga on nalazi zajedno kod kršćana i 
pogana?«. Svoju božičnu homiliju sv. Leon završava himnom ljepoti nebes¬ 
kih zvijezda koje su ipak samo odraz pravoga svijetla: »Svijetlo nebeskilit 


IS. CAMINADA, n. dj., str. 202. 

19. CAMINADA. n. dj., sir. 92. s. 

20. N. dj., str. 173. 

21. Cit. po H. RAHNER, n. dj., str. 192. 

tjelesa djeluje na osjetila tvoga tijela, ali čitavim žarom ljubavi tvoje duše 
obuhvati ono svijetlo, koje obasjava svakoga čovjeka koji dolazi na ovaj 
svijet!«.'^- Dakle, kršćanstvo je potpuno svjesno bitne razlike između kulta 
sunca i božanskog sunca pravde Isusa Krista. 

Pravi smisao poredbenog religijskog rada iznosi protestantski teolog 
G. Kittel. U svom predavanju u Uppsali održanom pod naslovom »Povijest 
religija i prakršćanstvo« (Giitersloh 1942) rekao je: »Nije znak naučnog 
značenja, nego plitkog dilentatizma, ako se religijsko-povijesni rad iscrplju¬ 
je u pokazivanju analogija i sličnosti. Ne u smislu jedne apologetike, nego 
u smislu duhovnog saznanja vrijedi izreka da religijsko-povjesno istraživanje 
nema svoj cilj u niveliranju, nego kod ispoređivanja pronaći obrise onoga što 
je vlastito u religijama. Upoznati bivstvo stvari, konačno pravu suštinu poje¬ 
dinih religija, a tako i kršćanstva kao religije, jest najdublji smisao religij- 
sko-poredbenog rada u teologiji«Prema tome ne smije se tražiti bit kršćan¬ 
stva u nekim vanjskim sličnostima s drugim religijama, a pogotovo ne u 
nekim praznovjernim običajima. 


22- Sermo 27, In Nativitale Domini 7. 4 (PL S4, 218 s). 
23. Cit. po H. RAHNER. n. dj-, str, 32. 

